AMATAV เข้าถือหุ้นใน “อมตะซิตี้ ฮาลอง” เพิ่มเป็น 99.99% จากเดิม 70%
AMATAV เข้าถือหุ้นใน "อมตะซิตี้ ฮาลอง" เพิ่มเป็น 99.99% จากเดิม 70%
11 ส.ค. 2559

บริษัท อมตะ วีเอ็น จำกัด (มหาชน) หรือ AMATAV เปิดเผยว่า  ที่ประชุมคณะกรรมการบริษัทเมื่อวานนี้ มีมติให้เพิ่มสัดส่วนการลงทุนใน Amata City Halong JSC เป็น 99.99% จากเดิมที่ 70% เนื่องจากปัจจุบัน Tuan Chau Group Investment Hitech Infrastructure Development JSC และ Mrs.Dao Thi Doan Trang ที่ถือหุ้นในสัดส่วน 29% และ 1% ตามลำดับนั้น ได้ตัดสินใจไม่ร่วมลงทุนใน Amata City Halong JSC
ปัจจุบันอยู่ขั้นตอนการยื่นขอ Investment Certificate และเมื่อได้รับใบอนุญาตการลงทุนแล้วจึงจะมีการจัดตั้งบริษัทต่อไป         
อนึ่ง โครงการ”อมตะซิตี้ ฮาลอง”มีมูลค่าลงทุนทั้งหมด 1,600 ล้านเหรียญสหรัฐ จะเป็นการพัฒนาพื้นที่แห่งที่ 3 ของ AMATAV ในเวียดนาม ซึ่งตามแผนจะพัฒนาพื้นที่เป็นสวนอุตสาหกรรมไฮเทค สถาบันทางวิทยาศาสตร์ การศึกษา และนิทรรศการ รวมถึงธุรกิจโลจิสติกส์ด้วย